tomron87/hebrew-wikipedia-sentences-corpus huggingface dataset:
שורה "רוכב השמיים" – אחד הכוהנים בצבא האל והבוחן במבחן החוטים.
רוכב על הציפור הענקית שלו, פוזה.
גדצו "בוס השמיים" – אחד הכוהנים בצבא האל והבוחן במבחן הביצה.
לאחר שנפל מאי השמיים, פתח אתר נופש באי ליד אלאבאסטה ביחד עם גורו, דודו של קוזה.
יאמה – בכיר שמן מאוד המפקד על חיילי האל.
הביס את גנבו אך הובס לאחר מכן על ידי רובין על כך שהרס מבנים עתיקים היסטוריים.
הוטורי וקוטורי – ביחד עם סאטורי הם שלישייה.
הובסו על ידי נאמי וגאן פול.
משפחת קוזוקי ותשעת הנדנים האדומים
תשעה לוחמים חזקים ממדינת וואנו שמשרתים את משפחת קוזוקי.
שירתו תחת קוזוקי אודן ולאחר מותו עברו לשרת תחת בנו, קוזוקי מומונוסקה.
לאחר מוות אדונם הראשון על ידי קאידו התחילה תוכנית נקמה בקאידו בת 20 שנה שבסופה הם ובני בריתם הצליחו להביס את קאידו ואורוצ'י ולשחרר את וואנו משלטון רודן.
קוזוקי סוקיאקי "טנגויאמה היטצו" – אבא של אודן וסבא של מומונוסקה והיורי.
היה שוגון של מדינת וואנו לפני שאורוצ'י החליף את מקומו.
צאצא של נפח מפורסם בשם קוטצו.
תחביבו זה נפחות ואפילו הוא הנפח שיצר את החרב של זורו, סאנדאי קיטצו והחרב של בנו שאחרכך עברה לנכדו, אמה נו האבאקירי.
כשהוא היה שוגון אורוצ'י התחזה למשרת שלו וכלא אותו ותפס את מקומו כהשוגון של וואנו.
כולם האמינו שהוא נהרג אבל הוא בכלל ברח מהכלא ושינה את המראה שלו ואת השם שלו ל"טנגויאמה היטצו".
לאחר בריחתו מהכלא הוא עבר לגור רחוק מהבירה ולאחר כמה שנים גידל יתומה בשם טאמה.
רק לאחר המלחמה באוניגאשימה הוא גילה לתשעת הנדנים האדומים, לנכדיו, לרובין וללאו על זהותו האמיתית.
קוזוקי אודן – הבן של סוקיאקי, אבא של מומונוסקה והיורי ובעלה של טוקי.
היה הדאימיו של קורי בוואנו, סמוראי חזק עוצמה והמנהיג של קבוצת הלוחמים החזקה, תשעת הנדנים האדומים.
לאחר שוואייטבירד עגן בחוף וואנו אודן התעקש להצטרף אליו למסע בים משום שרצה לראות את העולם מחוץ לוואנו, ומשום שמשרתיו לא היו בעד הרעיון הוא התגנב לספינה של וואייטבירד באמצע הלילה (עם איזו שרדף אחריו, ונקומאמושי ואינואראשי שהתגנבו גם הם לספינה).
בזמן מסעו עם פיראטי וואייטבירד הוא קיבל את התואר "מפקד המחלקה השנייה" ובנוסף פגש את אשתו העתידית, טוקי, שעשה איתה שני ילדים, מומונוסקה והיורי.
באחד מן הימים פיראטי רוג'ר ופיראטי וואייטבירד נפגשים זה עם זה ושהו על אי כמה ימים.
בשיחה עם אודן ווואייטבירד, רוג'ר מבקש משניהם שאודן יעבור לצוות שלו רק לשנה אחת כדי לעזור לו למצוא את הוואן פיס עם היכולת שלו לקרוא פונגליפים.
לאחר שהוכמה ההחלטה אודן ומשפחתו עזבו את פיראטי וואייטבירד והצטרפו לפיראטי רוג'ר (ושוב, נקומאמושי ואינואראשי התגנבו גם הם לספינה), אף על פי שאודן עזב את הספינה של וואייטבירד, איזו נשאר וחיכה שאודן יחזור.
הוא חווה הרפתקאות רבות אבל לבסוף הם הגיעו ללאפטייל ומצאו את הוואן פיס.
לאחר שפיראטי רוג'ר פורקו, אודן חוזר לוואנו להשאיר את משפחתו שם ולראות מה חדש.
אודן מגלה שאביו מת על ידי אורוצ'י שהפך לשוגון החדש של המדינה תחת חסותו של היונקו קאידו ששולטים במדינה.
אודן מחליט להילחם בקאידו אבל מפסיד ומקבל עונש: שהייה בסיר רותח שעה שלמה בזמן שהוא מחזיק את כל משרתיו מעל ראשו על פלטת עץ, אם הוא מצליח הוא יחיה ואם הוא לא יצליח הוא ימות מהמים הרותחים.
הוא הצליח אבל בכל זאת הרגו אותו.
קוזוקי טוקי – אמא של מומונוסקה והיורי ואשתו של אודן.
נולדה לפני בערך 830 שנים בשם אמאצוקי טוקי.
היא אכלה את פרי השטן שמאפשר לה להתקדם בזמן.
לאחר כמה התקדמויות בזמן היא הגיעה לזמן שבו היא פוגשת את אודן, בעלה לעתיד.
לאחר שהיא התחתנה איתו היא הביאה לעולם את שני ילדיה.
היא עברה עם בעלה את כל המסעות שלו עד שהיא ירדה עם ילדיה בוואנו מכיוון שהיא לא הרגישה טוב.
לאחר פירוקם של פיראטי רוג'ר, אודן חוזר לוואנו, נלחם בקאידו, מפסיד לו ומת בעונש.
לאחר המוות של אודן משרתיו מתפצלים וחלקם הולך לארמון של משפחת קוזוקי שם טוקי וילדיה נמצאים.
בזמן שהארמון עולה באש על ידי פיראטי חיות הפרא, קינמון, ראיזו, קאנג'ורו, קיקו וקאוואמאצו נכנסים לארמון.
טוקי שולחת את מומו ביחד עם קינמון, קיקו, ראיזו וקאנג'ורו 20 שנה לעתיד ונותנת לקאוואמאצו את פקודתה האחרונה, לקחת את היורי ולהגן עליה.
לאחר מכן היא בורחת מהארמון לעיירה הקרובה עם הנבואה שבעוד 20 שנה יגיעו תשעה אנשים שיביאו את השחר.
קוזוקי היורי "קומוראסאקי" – אחות של מומונוסקה והבת של אודן וטוקי.
לאחר מות הוריה, קאוואמאצו החביא והגן עליה למשך שנים אבל לבסוף היא עזבה.
היא נמצאה על ידי דנג'ירו (תחת התחזותו של קיושירו) והוא גידל אותה בזמן שהיא הצטרפה אליו להתחזות בתור גיישה בשם קומוראסאקי.
לאחר כמה שנים היא הפכה להיות הגיישה הכי יפה ומוכרת בוואנו ואפילו זכתה להערצה מהשוגון אורוצ'י.
באחת מהמסיבות של אורוצ'י הוא הזמין את קיושירו ואותה ולאחר תאונה קטנה אורוצ'י זעם עליה אז קיושירו זייף את הריגתה.
היא ברחה מהמקום ונפגשה עם זורו שהגן עליה מכל צרה ומשום כך היא התאהבה בו לגילתה לו את זהותה האמיתית.
היא הסתננה לפלישה באוניגאשימה ושם התעמתה עם אורוצ'י שוב אבל בדיוק לפני שהוא הרג אותה דנג'ירו הגיע להציל אותה והרג אות אורוצ'י.
קוזוקי מומונוסקה (מומו) – הבן של אודן וטוקי ואח של היורי.
מומו וכמה מהנדנים נשלחו 20 שנים קדימה לעתיד על ידי טוקי כדי להציל את מדינת וואנו.
מומו בטעות התפצל מהנדנים ונשלח לפאנק האזארד, שם מצא את השכפול של הפרי שטן של קאידו, פרי הדרקון, שוגאפנק יצר ואכל אותו מתוך רעב ללא ידיעה מה הוא באמת.
לאחר שהתאחד עם הנדנים, הם הקימו ברית עם כובעי הקש כדי להביס את קאידו ולהציל את וואנו, מה שבאמת קרה.
במהלך הפלישה לאוניגאשימה, הבסיס של קאידו, שינובו ביגרה את מומו ב-20 שנים לבקשתו, כדי שיוכל להיות חזק וגדול יותר לעזור להביס את קאידו.
לאחר הפלישה, מומו הוכרז כהשוגון החדש של וואנו.
קינמון "שועל האש" – בעלה של טסורוג'ו, סמוראי, משרת ומנהיג תשעת הנדנים האדומים.
בעל פרי שטן המאפשר לו ליצור בגדים ולבוש.
סגנון הלחימה של קינמון הוא סגנון שועל האש המאפשר לו לחתוך ולייצר אש מהחרבות שלו, ואף לימד את זורו את הסגנון.
כאשר היו צעירים, אודן לקח את קינמון ודנג'ירו תחתיו והם הקימו את תשעת הנדנים האדומים.
לאחר המוות של אודן, נשלח 20 שנים לעתיד על ידי טוקי ביחד עם חבריו ומומו אך מסיבות שונות, כולם נפרדו במסע לזאו.
קינמון ומומו נתקעו בפאנק האזארד עד שכובעי הקש הגיעו להציל אותם ולעזור להם למצוא את שאר חבריהם, עד שהגיעו כולם לוואנו והתחילו להתכונן לפלישה לאוניגאשימה.
במהלך המלחמה, הביס את קאנג'ורו והובס על ידי קאידו.
אוסופ הגן על קינמון וקיקו עד לסוף המלחמה.
דנג'ירו "קיושירו המנמנם" – סמוראי, משרת, חבר בתשעת הנדנים האדומים וחברו הטוב של קינמון.
לאחר המוות של אודן, הפך לבוס יאקוזה עם הכינוי של קיושירו המשרת את המשטר של אורוצ'י כדי להסתיר את זהותו.
במהלך חייו תחת הזהות השנייה הוא המשיך לדאוג להיורי מתחת לראדאר.
בנוסף לכך, הייתה לו זהות שלישית, "נער שעת הכישוף", בלילות הוא היה גונב מעשירים ונותן לעניים כסף וזהב באנונימיות.
בתחילת הפלישה לאוניגשימה גילה את זהותו האמיתית ובסוף הפלישה הציל את היורי והרג את אורוצ'י.
לאחר המלחמה, האדמירל ריוקוגיו הגיע לוואנו ונלחם בחלק מלוחמי וואנו ודנג'ירו כלל בקרב הגנה על המדינה.
כיום הוא הדאימיו החדש של קיבי.
קיקונוג'ו "של השלג הנופל" (קיקו) – סמוראית, משרתת, חברה בתשעת הנדנים האדומים ואחותו של איזו.
קיקו נולדה כגבר אך היא מתארת את עצמה כ"אישה בלב".
לאחר המוות של אודן, נשלחה 20 שנים לעתיד על ידי טוקי ביחד עם מומו וחבריה.
לאחר מכן, עברה כמלצרית בבית תה תוך כדי אספת מידע לארגון הפלישה לאוניגאשימה.
במהלך הפלישה היא הביסה את קאנג'ורו אך לא הצליחה להרוג אותו משום שהיה חברה בעבר.
בנוסף לכך, במהלך הקרב של הנדנים האדומים נגד קאידו, נכרתה ידה השמאלית.
הובסה מאוחר יותר על ידי קאנג'ורו, אך קינמון הרג אותו ישר אחרי.
אוסופ הגן על קיקו וקינמון עד לסוף המלחמה.
כיום היא הדאימיו החדש של רינגו.
ראיזו "של הערפל" – נינג'ה, סמוראי, משרת וחבר בתשעת הנדנים האדומים.
אכל פרי שטן המאפשר לו לייצר מגילות היכולות להכיל ולשמור בתוכן הכל ולשלוט בהן.
לאחר המוות של אודן, נשלח 20 שנים לעתיד על ידי טוקי ביחד עם חבריו ומומו.
בעקבות סופה, ראיזו נסחף והגיע לעיר זאו, עיר מגוריהם של חבריו הקרובים, אינואראשי ונקומאמושי.
במהלך שהותו שם, תקפו פיראטי חיות הפרא כדי לתפוס את ראיזו.
תושבי זאו החביאו את ראיזו ונלחמו על חייו עד כדי כך שהם הקריבו את גופם ואת עירם למשך חמישה ימים ולילות שלמים, אך הם המשיכו להכחיש על נוכחותו של ראיזו בזאו עד שהפיראטים עזבו.
רק כאשר כובעי הקש הגיעו ביחד עם הסמוראים האחרים לזאו, אינואראשי ונקומאמושי חשפו שראיזו נמצא ובטוח בזאו.
במהלך הפלישה לאוניגאשימה ראיזו הביס את מנהיג הנינג'ות האויבות, פוקורוקוג'ו, ובנוסף לכך ביחד עם ג'ינביי כיבה את השריפות הרבות באי.
לאחר המלחמה, האדמירל ריוקוגיו הגיע לוואנו ונלחם בחלק מלוחמי וואנו וראיזו כלל בקרב הגנה על המדינה.
בזמן הקרב הוא שאב ממנו את השומן בעזרת השורשים והענפים שלו, אך לאחר כמה ימים של טיפולים, הוא נרפא.
כיום הוא הדאימיו החדש של אודון.
אשורה דוג'י "שוטנמארו" – שודד לשעבר, סמוראי, משרת וחבר בתשעת הנדנים האדומים.
לאחר המוות של אודן חזר לחיי הפשע תחת השם "שוטנמארו".
כאשר היה נוכח בהוצאה להורג של יאסויה, החליט לעזור ולחבור לנדנים האדומים האחרים בתוכנית להבסת קאידו ואורוצ'י.
במהלך הפלישה לאוניגאשימה, אשורה דוג'י הקריב את חייו כדי להגן על שאר תשעת הנדים האדומים מפני חומרי הנפץ המאוירים של קאנג'ורו.
נקבר ביחד עם איזו במקדש בוואנו.
"דוכס" אינואראשי "שליט היום" – מינק כלבי, סמוראי, משרת, חבר בתשעת הנדנים האדומים ולשעבר אחד משני השליטים של זאו.
כילדים הוא ונקומאמושי שטו מזאו לוואנו מסקרנות אך ניצודו עד שאודן הגיע להציל אותם ולקח אותם כחלק מהנדנים האדומים.
ביחד עם אודן, התגנבו והצטרפו לספינתם של פיראטי וואיטבירד, ולאחר מכן התגנבו והצטרפו גם כן לספינתם של פיראטי רוג'ר.
לאחר שחזרו לוואנו ואודן נהרג, התרחש ריב בין שני המינקים לגבי מי מהם הבוגד (שהוא בכלל קאנג'ורו).
לאחר שחזרו לזאו, עיר מולדתם, החליטו, בעקבות הריב, שהם מחלקים את שעות המלוכה שמדינה לפי שעות כדי שלא יצטרכו להתראות ולדבר אחד עם השני.
אינואראשי שליט בשעות היום ונקומאמושי שליט בשעות הלילה.
במהלך הפלישה של ג'ק ופיראטי חיות הפרא לזאו, המינקים הכחישו כל קשר לראיזו ולנוכחותו בזאו ונלחמו על חייו עד כדי כך שהם הקריבו את גופם ואת עירם למשך חמישה ימים ולילות שלמים, אך הם המשיכו להכחיש על נוכחותו של ראיזו בזאו עד שהפיראטים עזבו.
במהלך הפלישה לאוניגאשימה אינואראשי הביס את ג'ק באמצעות צורת הסולונג שלו.
לאחר המלחמה, האדמירל ריוקוגיו הגיע לוואנו ונלחם בחלק מלוחמי וואנו ואינואראשי כלל בקרב הגנה על המדינה.
מיד לאחר מכן השליטים של זאו החליטו להישאר בוואנו ולהעניק את תואר השליט לקארוט.
כיום הוא הדאימיו החדש של רינגו.
"מאסטר" נקומאמושי "שליט הלילה" – מינק חתולי, סמוראי, משרת, חבר בתשעת הנדנים האדומים ולשעבר אחד משני השליטים של זאו.
כילדים הוא ואינואראשי שטו מזאו לוואנו מסקרנות אך ניצודו עד שאודן הגיע להציל אותם ולקח אותם כחלק מהנדנים האדומים.
נקומאמושי שליט בשעות הלילה ואינואראשי שליט בשעות היום.
רק כאשר כובעי הקש הגיעו ביחד עם הסמוראים האחרים לזאו, המינקים חשפו שראיזו נמצא ובטוח בזאו.
במהלך הפלישה לאוניגאשימה נקומאמושי הביס את פרוספרו באמצעות צורת הסולונג שלו כנקמה על המוות של פדרו.
לאחר המלחמה, האדמירל ריוקוגיו הגיע לוואנו ונלחם בחלק מלוחמי וואנו ונקומאמושי כלל בקרב הגנה על המדינה.
קאוואמאצו "הקאפה" – איש דג שמתחזה לקאפה תוך כדי שהוא פועל כסמוראי, מתאבק סומו, משרת וחבר בתשעת הנדנים האדומים.
כילד, ביחד עם אמו, ספינתם התרסקה ונסחפה לחופי וואנו, אך הם ניצודו על ידי התושבים ואמו נהרגה.
אודן הציל את קאוואמאצו ולקח אותו כאחד מהנדנים האדומים.
לאחר המוות של אודן, הוא הגן על היורי ודאג לה במשך 7 שנים, בו זמנית הוא אסף נשקים רבים ביחד עם השועל אונימארו וביחד הם שמרו אותם ליום של הפלישה לאוניגאשימה, עד שהוא נכלא בכלא אודון.
כאשר לופי נכלא גם כן בכלא, הם הצליחו לברוח בעזרת עזרה חיצונית.
השתתף בפלישה לאוניגאשימה והתאחד עם אונימארו בסופה.
לאחר המלחמה, האדמירל ריוקוגיו הגיע לוואנו ונלחם בחלק מלוחמי וואנו וקאוואמאצו כלל בקרב הגנה על המדינה.
כיום הוא הדאימיו החדש של האקומאי.
קורוזומי קאנג'ורו "מקלחת הערב" – סמוראי, וחלק ממשפחת קורוזומי שאכל פרי שטן המאפשר לו להעניק לציוריו חיים.
ביחד עם מומו וכמה מ"חבריו" נשלח 20 שנים קדימה לעתיד על ידי טוקי כדי להציל את מדינת וואנו.
בתחילת הפלישה לאוניגאשימה התגלה שהוא היה למעשה מרגל של קרוב משפחתו, קורוזומי אורוצ'י, על משפחת קוזוקי ותשעת הנדנים.
קאנג'ורו נהרג על ידי קינמון במהלך הפלישה לאוניגאשימה.
איזו – ראו תחת הכותרת: פיראטי וואייטבירד
שינובו – נינג'ה עוזרת של תשעת הנדנים האדומים.
בעלת פרי שטן המאפשר לה "להרקיב/לבגר" דברים/אנשים.
לפני מותו של אודן, היא שינתה את הדעה של תושבי וואנו על אודן וסיפרה להם את הסיפור האמיתי שלו ובכך הפכה את המוניטין שלו לטוב.
שמרה על מומו בזמן הקרב באוניגשימה וגם ביגרה אותו ב-20 שנים כדי שהוא יוכל להפוך לדרקון גדול.
בצעירותה הייתה רזה ויפה אבל עם השנים היא השמינה ונראותה לא השתפרה עד שבסוף המלחמה באוניגשימה, בזמן החגיגות, האדמירל ריוקוגיו הגיע לוואנו ונלחם בחלק מלוחמי וואנו ושינובו כללה בקרב הגנה על המדינה.
בזמן הקרב הוא שאב ממנה את השומן בעזרת השורשים והענפים שלו, ואז היא חזרה להיות יפה כמו פעם (לאחר מכן היא עוד פעם השמינה).
בנוסף, לאחר המלחמה היא התחילה ללמד את טאמה נינג'וטסו.
העולם התחתון זה כינוי לעולם פשע ענקי שנמצא בגרנד ליין ומשמש לסחר בסחורות שאי אפשר לסחור בצורה מאורגנת וחוקית (עבדים, פירות סמייל וכו'), בשל זה הוא משמש הן את הממשלה העולמית והן צוותי פיראטים חזקים, בראש העולם התחתון עומדים "קיסרי העולם התחתון" ואלו הם:
עזר לויוי ווואפול לברוח במהלך הלבלי ממריג'ואה.
סטוסי "מלכת מחוז התענוגות" – ראו תחת הכותרת: סייפר פול מספר 0
לו פלד "אל ההון" – אחד מקיסרי העולם התחתון, והיה הספונסר של ארגון המדענים "מאדס".
ביג מאם הזמינה אותו לחתונה של בתה ביחד עם שאר קיסרי העולם התחתון.
במהלך החתונה גרם לפיצוץ גדול על עוגת החתונה הענקית ולהפלתה.
מאדס היה מכון מחקר מדעי בלתי חוקי שהונהג על ידי וגאפאנק, האדם החכם בעולם.
מאדס הוקם לפני 39 שנים ונסגר לפני 26 על ידי הממשלה העולמית.
בהווה, סיזר וג'אדג' שיתפו פעולה מחדש והקימו את נאו-מאדס לאחר שהגיעו למסקנה שוגאפאנק הוא המכשול האמיתי שלהם, אך לאחר ששמעו את הברואדקאסט שלו בו הוא מספר שהוא מת, הם התחילו לריב ביניהם שוב.
וגאפאנק "סטלה" – האיש החכם בעולם.
לשעבר מנהיג ארגון המדענים מאדס, ולאחר מכן המדען המוביל של יחידת SSG של המארינס עד שהממשלה החליטה להתנקש בו.
אכל פרי שטן המאפשר לו לא לשכוח כלום ובכך כל מידע חדש נכנס לו למוח ומגדיל אותו.
בעקבות החסרון הגדול של המוח הגדול, בעזרת הטכנולוגיה, וגאפאנק העביר לו את המוח ל"פאנק רקורדס", האזור העליון של אגהד המאכסן את מוחו.
במהלך חייו המציא המצאות רבות כגון הסרפים, פאשיפיסטות, פירות שטן מלאכותיים ועוד… במהלך ארק אגהד, הממשלה נשלחה להתנקש בו כי הם גילו שהוא חקר על המאה העבודה ועל סודות העולם, וקיזארו, חברו הטוב, הרג אותו.
שנתיים לפני מותו יצר 6 שיבוטים שלו שאפשרו לו לעבוד יותר ביעילות וכל אחד מהם מגלם היבט מסוים מאשיותו של וגאפאנק:
שאקה "פאנק 1" – מייצג את טובו של ד"ר וגאפאנק.
רגוע, חכם ובעל קסדה רובוטית.
סיפר לרובין לסאול חי ואת מה שקרה אחרי תקרית אוהרה.
בזמן שניסה להציל את וגאפאנק, שאקה נורה בראשו ונהרס על ידי יורק.
לאחר שכמות גדולה של ענני אי ממפעל העננים סחבו את הפאנק רקורדס והרחיקו אותו מהישג ידם של יורק והמארינס, אדיסון הצליח לגרום לתודעותיהם של שאר השיבוטים ההרוסים להתגורר בגופו של אדיסון.
לילית' "פאנק 2" – מייצגת את רועו של ד"ר וגאפאנק.
לילית' מפעילה רובוט ענק בשם וגהפורס 1 ויש לה כוח לפקד על מלכי הים הרובוטיים שיצרה.
במהלך מתקפת המארינס והגורוסיי, לילית' ברחה מאגהד יחד עם פיראטי כובע הקש ופיראטי הלוחמים הענקיים.
מאוחר יותר היא התאבלה על אובדן חבריה וטוענת שאדיסון, שאקה, פיתגורס ואטלס "עדיין בחיים".
באלבאף לילית' חשפה את השיבוט של וגאפאנק ששימש בעבר לביקור באלבאף ומתכננת להחיות אותו לאחר בניית מעבדה עם הציוד הדרוש וכן מציאת דרך לשקם את מוחו של קומה.
לאחר שמצאה מפעל עתיק ענק באלבאף בן לפחות 3,000 שנה, לילית' מתכננת להפוך אותו לבסיס פעילותה.
אדיסון "פאנק 3" – מייצג את החשיבה של ד"ר וגאפאנק.
פיתגורס "פאנק 4" – מייצג את החוכמה של ד"ר וגאפאנק.
אטלס "פאנק 5" – מייצגת את האלימות של ד"ר וגאפאנק.
יורק "פאנק 6" – מייצגת את החמדנות של ד"ר וגאפנק.
סיזר קלאון – לשעבר מדען פסיכופת בארגון מאדס ובמארינס.
מסוגל להפוך לכל גז בזכות פרי גז-גז מסוג לוגיה.
הוא עמית לשעבר של ד"ר וגאפאנק ומומחה מוביל לנשק כימי להשמדה המונית.
עבד עבור דופלמינגו, ויצר בשבילו את החומר SAD המאפשר גידול פירות שטן מלאכותיים הנקראים SMILEs.
בנוסף לכך ערך ניסויים בילדים חטופים בפאנק הזארד כדי לנסות להפוך בני אדם לענקים.
בפאנק האזארד הובס על ידי לופי ונלקח לדרסרוסה על ידי פיראטי כובע הקש ולאו כאסיר כדי לבצע חילופי בני ערובה עם דופלמינגו.
לאחר מכן נלקח גם כן לזאו ואז לאי העוגה השלמה ושם סופסוף הוא השתחרר לחופשי.
לאחר ששוחרר, צבא ג'רמה 66 עזר לו לברוח וביחד עם ג'אדג' הם הקימו את נאו-מאדס.
וינסמוק ג'אדג' "גארודה" – אבא של סאנג'י ואחיו, אלמנה של סורה והמלך של ממלכת ג'רמה 66. מדען בארגון מאדס לשעבר.
צבא הממלכה מורכב משיבוטי בני אדם, תחום בו הוא מתמחה.
כשילדיו נולדו הוא שיפר את גופם להיות חיילים משודרגים ואף יצר להם "חליפות הפשיטה" המותאמות לכל אחד מהם והן בעלות יכולות מיוחדות.
בילדות ילדיו, הוא אימן אותם להיות החיילים הכי טובים וערך עליהם ניסויים, אך בגלל שסאנג'י היה כישלון, ג'אדג' והאחים האחרים התבריינו אליו והתעללו בו.
תכנן לחתן את בנו, סאנג'י, עם פודינג ,בת ממשפחת שרלוט, כדי להיות חלק מהמשפחה העוצמתית של ביג מאם אך בעצם ביג מאם תכננה להתנקש במשפחת וינסמוק אך סאנג'י הציל אותם.
מאוחר יותר משפחת וינסמוק עזרה לכובעי הקש לברוח מאי העוגה השלמה.
צבא ג'רמה 66 עזר לסיזר לברוח מהאי וביחד עם ג'אדג' הם הקימו את נאו-מאדס.
סאיין (קווין) – ראו תחת הכותרת: פיראטי חיות הפרא
בקינגהאם סטוסי – ראו תחת הכותרת: פיראטי רוקס
כמעט לכל פושע (הוא יכול להיות פיראט, מהפכן, גנב או מישהו מסוכן לממשלה) יש פרס על ראשו, באונטי.
הממשלה והמארינס מפרסמים פוסטרים עם התמונה של האיש המבוקש ומתחתיה יהיה כיתוב שהוא יהיה לרוב "מת או חי", ובמקרים מיוחדים יהיה כתוב או "רק מת" או "רק חי", מתחת לזה יהיה כתוב את שמו של המבוקש ואת הפרס, כמות הכסף שיינתן אם יתפסו את המבוקש ויביאו אותו לבסיס מארינס.
יחידה מיוחדת במארינס מחליטה כמה באונטי יהיה לכל אחד.
אנשים שמקצועם הוא לתפוס מבוקשים נקראים ציידי ראשים.
הבאונטי הופך להיות לא פעיל, כלומר שלא יקבלו את הפרס אם יתפסו את המבוקש, שברוב המקרים האלה אי אפשר לתפוס אותם במקרים הבאים:
המבוקש כבר נתפס ונכנס לכלא
המבוקש הפך לטוב (מקרה אחד כזה קרה כשג'אנגו הפך מפיראט למארין)
זוהי הרשימה של כל הבאונטים הידועים מהגבוה ביותר לנמוך ביותר:
בסטטוס יכול להיות כתוב לא ידוע כשלא ידוע אם המבוקש כבר מת או אם הוא נתפס כבר
רשימת באונטים # שם הדמות באונטי סטטוס1גול די.
לא רק על פושעים ופיראטים יש באונטי על הראש.
הקמת ארגון קרוס גילד שינתה את העולם לאחר שהם החלו לשים באונטים על מארינס.
הפוסטרי באונטי שהם מפרסמים לא מציגים את מספר הברי שהחייל מארין שווה, הם מציגים את זה בעזרת כוכבים וכתרים.
ככל שהדרגה של החייל במארינס יותר גבוהה כך הסכום על ראשו יהיה גבוה יותר, מלבד מקרים חריגים לחיילים מיוחדים.
רשימת באונטים של קרוס גילד # שם הדמות באונטי באונטי במספר סטטוס1אקאינו♛♛♛♛♛฿5,000,000,000פעיל2מונקי די.
פיראטים, מגלי ארצות ואישים היסטוריים
את חלק מדמויות הסדרה יצר אייצ'ירו אודה בהשראת פיראטים, מגלי ארצות, ואישים היסטוריים אמיתיים, כגון (הרשימה שלהלן מסודרת בסדר כרונולוגי לפי התקופות בהן אותם האישים חיו):
אלבידה - נוצרה בהשראת הפיראטית הוויקינגית אלפהילד אשר לפי סאגות סקנדינביות מימי הביניים פעלה בים הבלטי בשלב מסוים בתקופה הוויקינגית.
יוסטאס קיד - נוצר בהשראת הפיראט הצרפתי אוסטאס הנזיר אשר פעל באזור תעלת למאנש בתחילת המאה ה-13 והפיראט הסקוטי בן המאה ה-17 ויליאם קיד.
אורוג' - נוצר בהשראת שודד הים הברברי אורוץ' ברברוסה שפעל בים התיכון במחצית הראשונה של המאה ה-16.
דיאז דרייק - נוצר בהשראת מגלה הארצות האנגלי סר פרנסיס דרייק בן המאה ה-16 שהקיף את העולם וערך פשיטות על ספינות ספרדיות..
באסיל הוקינס - נוצר בהשראת האדמירל האנגלי סר ג'ון הוקינז בן המאה ה-16 והפיראט האנגלי באזיל רינגרוז בן המאה ה-17.
קוונדיש - נוצר בהשראת מגלה הארצות האנגלי תומאס קוונדיש בן המאה ה-16.
סילברס ריילי - נוצר בהשראת מגלה הארצות האנגלי סר וולטר ראלי בן המאה ה-16 וה-17.
רורונואה זורו - נוצר בהשראת הפיראט הצרפתי פרנסואה לה'אולונה שפעל באזור האיים הקאריביים בשנות ה-60 של המאה ה-17.
זף - נוצר בהשראת הפיראט הסקוטי גריבס "רגליים אדומות" אשר פעל באזור האיים הקאריביים במהלך שנות ה-70 של המאה ה-17.
בלאמי - נוצר בהשראת הפיראט האנגלי סמואל בלאמי, שנודע בעיקר בכינוי "סם השחור", ופעל באזור האיים הקאריביים ולאורך החוף המזרחי של צפון אמריקה בתחילת המאה ה-18.
רוג'ר - נוצר בהשראת הפיראט המפורסם ביותר הנרי אברי שכונה מלך הפיראטים והתחיל את עידן הפיראטים במאה ה־17, ובהשראת הפיראט הצרפתי אוליבייה לבאסור בן המאה ה-18 אשר הסתיר לכאורה את אוצר יקר ערך והשאיר אחריו מפת אוצר עליה גילה לפני קיום פסק דין המוות שלו.
יורקי - נוצר בהשראת הפיראט האנגלי קליקו ג'ק שפעל באיי בהאמה ובקובה בראשית המאה ה-18.
וואטר לאו - נוצר בהשראת הפיראט האנגלי אדוארד לואו שפעל בראשית המאה ה-18. נודע כאחד הפיראטים האכזריים ביותר בתקופתו.
טיץ' - נוצר בהשראת הפיראט האנגלי בן המאה ה-18 אדוארד טיץ', שנודע בעיקר בכינוי "שחור הזקן".
ברת'ולומיאו קומה - נוצר בהשראת הפיראט הוולשי בארתולומיאו רוברטס שנודע בכינוי "רוברטס השחור" והיה מהידועים והנועזים בפיראטי הים הקאריביים במאה ה-18.
ג'וולרי בוני - נוצרה בהשראת הפיראטית האירית אן בוני בת המאה ה-18.
לאפיט - נוצר בהשראת הפיראט הצרפתי ז'אן לאפיט שפעל באזור מפרץ מקסיקו בתחילת המאה ה-19.
שארלוט לינלין "ביג מאם" - נוצרה בהשראת הפיראטית בת המאה ה-19 שארלוט באדג'ר אשר נחשבת לאחת הפיראטיות הראשונות שפעלה באוקיינוס השקט.
סקרצ'מן אפו - נוצר בהשראת הפיראט הסיני צ'וי א-פו אשר פיקד על צי גדול בים סין הדרומי במהלך המחצית הראשונה של המאה ה-19.
קאפון בג'י - נוצר בהשראת הגנגסטר האמריקאי אל קפונה בן המאה ה-20 והפיראט ויליאם לה סאווג' בן המאה ה-13 אשר פעל באזור תעלת למאנש.
אמפוריו איוונקוב - נוצר בהשראת הדמות של הפאנסקסואל והטרנסווסטיט ד"ר פרנק נ.
פורטר מהמחזמר "מופע האימים של רוקי", וכמו גם על הבדרן היפני נוריו אימאמורה .
הדמות נוצרה לאחר שאימאמורה פנה לאודה בבקשה שיכלול בסדרה דמויות הומוסקסואליות.
בהמשך אימאמורה היה המדבב של הדמות אמפוריו איבנקוב בגרסה היפנית המקורית לעיבוד האנימה של הסדרה.
וואמפי (שם מדעי: Clausena lansium; באנגלית: wampi) הוא מין של עץ טרופי ירוק-עד, שמקורו בדרום-מזרח אסיה – בעיקר סין, וייטנאם, הפיליפינים ומלזיה.
הוא גדל באופן מסורתי גם בהונג קונג, אינדונזיה ומקומות נוספים באסיה, וגדל גם בפלורידה ובהוואי בזכות ההתאמה לאקלים טרופי.
צמח פורח במשפחת הַפֵּיגָמִיִּים (שם מדעי: Rutaceae), משפחת צמחים בעלי פרחים עזי ניחוח הכוללת צמחים עשבוניים, שיחים ועצים.
עץ ירוק-עד זה, בעל ריח חזק, מכונה בשם הנפוץ "וואמפי".
שמו נגזר מהמילה הקנטונזית "וואנפי" (黄皮 – "עור צהוב"), המתייחסת לקליפת הפרי.
הפרחים הלבנים כדוריים, בקוטר 14 מ"מ.
הפרחים מגיעים בצבעים שונים, החל מלבן ועד ירוק וצהוב ופורחים בסוף מרץ, עם ארבעה או חמישה עלי כותרת, באורך של כ-3–4 מ"מ.
הפרי בצבע צהוב, באורך של כ-3 ס"מ ובקוטר 2 ס"מ.
הפרי מכיל שניים עד חמישה זרעים התופסים כ-40-50% מנפח הפרי.
הפרי מבשיל בדרך כלל ממאי עד אוגוסט באזורי גידול שונים עקב הבדלים גאוגרפיים ואקלימיים.
העץ מגיע לגובה של 3–12 מטרים, ועשוי להגיע לגובה מרבי של 20 מטרים.
לעלים של עץ הוואמפי יש ערך בריאותי ואקולוגי רב - כמקור לחומרים פעילים בעלי נוגדת חמצון, אנטי דלקתית, אנטי-מיקרוביאלית, ואף הגנה על מערכות פנימיות בגוף.
במזרח אסיה משמשים העלים לטיפול במגוון תרופות, לקולינריה, לחקלאות בת קיימא ותעשיית הקוסמטיקה.
מעלי העץ מפיקים תועלת רבה לבריאות האדם ולשמירה על הסביבה.
הוא יליד דרום-מרכז ודרום-מזרח סין, האינאן, לאוס ווייטנאם.
הוא גדל היטב בתנאים טרופיים או סובטרופיים, ורגיש לקור.
עצי וואמפי גדלים היטב במגוון רחב של אדמה, אך יגדלו בצורה הטובה ביותר באדמת חרס עשירה.
גידול עץ הוואמפי באסיה מתוארך לאלפי שנים.
תיעודיים היסטוריים מצביעים כי הפרי היה נפוץ בקרב קיסרים סינים קדומים, אשר העריכו אותו בשל טעמו וסגולותיו הבריאותיות.
בשנת 2018 הוא הוכרז על ידי האיגוד הבינלאומי לשימור הטבע (IUCN) שהוא הצטרף לרשימה האדומה של מינים בסכנת הכחדה.
אך משנת 2021 עץ הוואמפי, אינו מוגדר כמין בסכנת הכחדה כללית בעולם.
לפי רשימת הארגון הבינלאומי לשימור הטבע (IUCN), הסטטוס שלו הוא "ללא חשש" (Least Concern).הוא נמצא במצב של גידול בטבע, אין עדויות להידללות מסוכנת, וכעת נמצא רחוק מהגדרת איום והכחדה.
העץ תורם לשימור הקרקע ומניעת סחף, מעשיר את המגוון הביולוגי ושומר על פוריות הקרקע בסביבתו הטבעית.
הפרי עשיר בוויטמין C, אנטיאוקסידנטים, סיבים תזונתיים, מינרלים (אשלגן, מגנזיום, סידן), וויטמינים נוספים מקבוצות A ו־B.
אנטיאוקסידנטים הקיימים בו בעיקר פלאבונואידים ופנולים העשויים לסייע בהפחתת סיכון למחלות כרוניות וללחום בלחץ חמצוני בגוף.
פרי הוואמפי מכיל תרכובות פעילות בעיקר אלקלואידים ופלבנואידים שנבדקו במחקרים ונמצאו בעלי פוטנציאל נוגד דלקת (אנטי דלקתי), נוגד חמצון, נוירו-פרוטקטיבי (הגנה על מערכת העצבים), ואף פעילות נוגדת סרטן.
ממחקרים עולה שיש לתמציות מהפרי פעילות חיובית נגד דלקות, הפחתת רדיקלים חופשיים, השפעה מיטיבה על הכבד ואף עיכוב תהליכים נוירו-דגנרטיביים (מחלת פרקינסון ודמנציה).
פרי הוואמפי תומך במערכת העיכול בזכות תכולת הסיבים ומסייע להורדת רמות סוכר בדם -יתרון לאנשים עם סוכרת.
מחקרים עדכניים הצליחו לזהות בפרי משפחות ייחודיות של אלקלואידים, חלקם נחשבים לבעלי השפעות נוירו-פרוטקטיביות ונוגדות סרטן (למשל claulansine X) שהיא תרכובת ייחודית ממשפחת האלקלואידים, שהתגלתה והופרדה מצמח הוואמפי.
מדובר במולקולה ייחודית לסוג זה, הנמצאת בעיקר בשורשים ובחלקים הירוקים של הצמח.
תמציות הפרי והזרעים הפגינו הגנה יחסית על תאי עצב, השפעה אנטי-דלקתית (השוואת השפעה לתרופות כמו איטומדאו קורקומין במחקרים בתאי תרבית), ואף פעילות אנטי-סוכרתית ואנטי-מיקרוביאלית.
בנוסף, במחקרים נמצא שתרכובות מפרי הוואמפי, מעכבות פעולת האנזים α-glucosidase וכך תורמות לאיזון רמות הסוכר – מצרך חשוב אצל חולי סוכרת.
קיימות גם עדויות לפעילות מניעתית של מחלות נוירולוגיות כמו פרקינסון, בזכות פלבנואידים מהפרי.
העלים של עץ הוואמפי משמשים כחומר אנטי-סוכרתי ולשיפור חילוף חומרים.
תמציות מעלים הציגו פעילות לשיפור רמות סוכר בדם, הפחתת נזקים של סוכרת ושיפור פרופיל שומנים בגוף.
כ"כ העלים משמשים כהגנה על הכבד והכליות.
תמציות מעלי וואמפי תרמו למניעת נזקים כימיים לכבדים וכליות בניסויים מדעיים.
שמנים נדיפים מעלי הוואמפי, פעלו נגד חיידקים מיקרובים ופטריות והוצעו שימוש חקלאי כחומרי הדברה טבעי וכטיפול בזיהומים בעור.
ברפואה הסינית המסורתית נעשה שימוש בענפי העץ, העלים, הקליפה והזרעים לטיפול בשיעול, צינון, עיכול לקוי, מחלות נשימה ודלקות.
העלים אף שימשו תחליף לעלי קארי בתבשילים.
תמציות מהעץ משמשות לשיפור מערכת החיסון, סיוע לעיכול, חיזוק העור (בתחומי הקוסמטיקה הטבעית), טיפול בתסמינים כמו דלקות, כאבי גרון ואינדיקציות נוספות.
לפירות עץ הוואמפי מספר שימושים קולינריים.
הם נאכלים טריים או מוסיפים לכוסות פירות, ג'לטינים וקינוחים.
בנוסף, פרי זה משמש גם להכנת ריבות, ג'לי ופשטידות.
אנשים בסין צורכים את פרי הוואמפי טרי, או מגישים אותו יחד עם בשר או להכנת ריבות.
שימוש אחר כמו בווייטנאם, ובאזורים אחרים בדרום מזרח אסיה שבהם מין זה מגודל, מתסיסים את הפרי עם סוכר ולאחר מכן מסננים את התוצר המתקבל להכנת שמפניה או משקאות מוגזים.
פרי הוואמפי המיובש פופולרי ביותר בתאילנד.
מיץ פרי הוואמפי משמש גם במרינדות וברטבים לסלט.
יתר על כן, מיץ פרי זה מתווסף גם למתכונים שונים ולסורבה.
אנשים גם מחממים, מאדים, ממנגלים, אופים ומבשלים את פרי הוואמפי על אש קטנה.
ניתן גם להתסיס את המיץ עם סוכר ולעבד אותו להכנת יין.
הסינים מעריכים מאוד את הפרי הזה ומשתמשים בו להכנת מגוון ריבות וקינוחים שונים.
שימושים קולינריים נוספים של פרי זה כוללים שימוש בו להכנת ריבה מהפרי הבשל, או ג'לי רק מפירות חומציים שאינם בשלים.
פירות הוואמפי אשר בשלים אינם מתאימים להכנת ג'לי.
פרי הוואמפי נמצא בשימוש נרחב בתרופות צמחיות מסורתיות.
תמציותיו וחלקיו משמשים בתערובות שמטרתן לטפל במחלות קלות ולשפר את הבריאות הכללית.
משתמשים בו גם בתה, כמשקה מוגז ומריר וכאבקה יבשה למגוון פתרונות בריאות ביתיים.
וואן הייד פארק הוא קומפלקס מגורים וקמעונאות גדול הממוקם בנייטסברידג', לונדון.
הפרויקט כולל שלוש יחידות קמעונאיות (רולקס, מקלארן אוטומוטיב ובנק האסלאמי של אבו דאבי) ו-86 נכסי מגורים, כאשר מחירים החל מ-5 מיליון ליש"ט לדירת חדר אחד, ופנטהאוזים הנמכרים תמורת כמעט 200 מיליון ליש"ט, והוא נחשב לבניין הדירות היוקרתי ביותר בעולם.
הבניין פותח על ידי חברת Project Grande (Guernsey) Limited, מיזם משותף בין קבוצת CPC שבבעלות Christian Candy לבין השייח' חמד בן ג'אסם בן ג'אבר אאל ת'אני, ראש ממשלת קטר ושר החוץ לשעבר.
גרהם סטירק הוביל את הצוות ב־Rogers Stirk Harbour + Partners שתכנן את הבניין, שנבנה על ידי ליינג או'רורק (Laing O'Rourke) והוא מומן באמצעות הלוואת פיתוח של 1.15 מיליארד ליש"ט מחברת Eurohypo AG.
Candy & Candy היו מנהלי הפיתוח ומעצבי הפנים של הפרויקט.
הבניין נמצא כיום בבעלות One Hyde Park Limited.
שוכרי הנכסים המסחריים נכון ליולי 2023 היו רולקס, מקלארן אוטומוטיב
בין בעלי הבתים בכתובת נמנו רינאט אחמטוב, קיילי מינוג, אמירחאן מורי, אלכסנדר פונומרנקו, ולדימיר סטוליארנקו, דיין באוורס, ולדימיר אוזון, טמור אחמדוב (בנו של פרחאד אחמדוב) והאחים קנדי.
כמו כן, הוכרז כי מקלארן אוטומוטיב תפתח אולם תצוגה לרכבים בבניין בתחילת 2011. כחלק מבניית וואן הייד פארק, נבנתה כניסה חדשה לתחנת הרכבת התחתית נייטסברידג'.
בינואר 2011, דיווח עיתונאי בזמן מסיבת השקת הפרויקט ציין כי על פי רישומי רישום המקרקעין, שרק מכירתם של חמישה נכסים בלבד הושלמה.
נכון לשנת 2013, היו מעט עדויות לכך שאנשים אכן גרים במתחם.
בספטמבר 2013 דווח כי דירת חדר אחד במתחם בשווי 5.25 מיליון ליש"ט הוחרמה.
הפסל "חיפוש אחר הארה" (The sculpture Search for Enlightenment) מאת סיימון גודג'ון נחנך ב-19 בינואר 2012 לציון יום השנה הראשון של "וואן הייד פארק".
פסל הברונזה מורכב משני פרופילים אנושיים, אחד זכר והשני נקבה, ופונה אל הייד פארק והסרפנטיין.
בנובמבר 2011 דווח כי רק תשע מתוך 62 דירות שנמכרו ב-One Hyde Park היו רשומות במועצת העיר ווסטמינסטר עבור תשלום ארנונה.
חברת הפרלמנט של ווסטמינסטר צפון, קארן באק (Karen Buck), הצהירה: "כאשר הוצאות המועצה נמצאות תחת לחץ חסר תקדים, זה שערורייתי שתושבים בדירות יוקרה יכולים להימנע מחלקם בתשלום הארנונה.
לפעמים נראה כאילו ככל שיש לך יותר כסף, כך אתה נדרש לשלם פחות." ניקולס שאקסון (Nicholas Shaxson) מווניטי פייר גילה כי 60 דירות בבעלות חברות הרשומות במקלטי מס כחברות זרות ולכן אינן צריכות לשלם מיסים על הדירות.
בעלי רבות מהחברות נותרים אנונימיים.
וְוַּאר דִּיְר הוא שמו של הליך משפטי בשיטה בה יש חבר מושבעים.
הליך זה הוא הליך מקדמי לדיון, בו בוחרים את המושבעים על ידי בדיקה אם הם אובייקטיביים לדיון ואין להם דעות קדומות על המקרה.
בארצות הברית, במשפטים המתנהלים מול חבר מושבעים המכריע את פסק הדין, נערך במהלך ההליך המקדמי שימוע לכל אחד מן המושבעים בו נשאלים המושבעים על חייהם, על עמדותיהם ואמונותיהם ואף על דעותיהם הפוליטיות.
רק אם שני הצדדים (התובע והנתבע) מסכימים למושבע הוא נבחר לשרת בחבר המושבעים.
באנגליה הליך אישור המושבעים פחות מורכב מאשר בארצות הברית, ונשאלת למעשה שאלה אחת: "האם אתה מוכן לתת שימוע נכון וצודק הן לכתר (לתביעה, שמייצגת את המדינה) והן להגנה?"
המונח וואר דיר משמש בהרחבה לתיאור הליך "משפט בתוך משפט" שמתנהל שלא בפני חבר המושבעים, כגון ערעור על תקפות ראיות, על כישוריו של עד, או על קבילות של הודאה שמסר הנאשם.
בית המשפט יכול לקבוע אם הראיות או ההודאה יוצגו למושבעים, או אם העד יישמע
הליך זה קרוב במהותו למשפט זוטא במשפט הישראלי.
וואפא , הידועה גם כסוכנות הידיעות הפלסטינית, היא סוכנות הידיעות של הרשות הפלסטינית, אשר נקראה בשנים שלפני הקמת הרשות הפלסטינית "סוכנות הידיעות של אש"ף".
וואפא מספקת חדשות וידיעות מהשטחים, מישראל ומהמזרח התיכון בערבית ובאנגלית, והחל מ-17 ביוני 2009 גם בעברית.
משמעות המילה הערבית "וואפא" היא "נאמנות", וזהו שם נפוץ בקרב נשים בעולם הערבי.
גם בשפת אורדו פירושה "נאמנות", ומשתמשים בה כמילה נרדפת לאהבה בשירה רומנטית.
בעקבות החלטה במושב המיוחד של המועצה הלאומית הפלסטינית בקהיר באפריל 1972, הודיע הוועד הפועל של אש"ף על הקמת וואפא בביירות בתאריך ה-5 ביוני 1972. סוכנות הידיעות הוקמה על ידי אש"ף כדי להוות מקור חדשותי עם נרטיב מנוגד למסגור של התקשורת הישראלית, ולתפקד כבמה תקשורתית פלסטינית עצמאית.
לאחר הקמת הרשות הפלסטינית בשנת 1994 בעקבות הסכמי אוסלו, וואפא הפכה לחלק מגוף התקשורת הרשמי של הרשות.
וואפא מילאה תפקיד חשוב בייצוג הרשות הפלסטינית והפת"ח כנציגה הלגיטימית היחידה של הפלסטינים, תוך דמוניזציה של ארגון החמאס כתנועה בדלנית הגורמת נזק לעניין הלאומי הפלסטיני.
ב-2009 השיקה וואפא גרסה בעברית לאתר החדשות שלה, לדבריהם "קהל התוכן של גרסה זו הם ערבים אזרחי ישראל".
ווארוזאורוס (שם מדעי: Wuerhosaurus) הוא סוג של דינוזאור ממשפחת הסטגוזאוריים אשר חי בסין ומונגוליה של הקרטיקון התחתון והיה מאחרוני בני משפחתו, אשר רובם חיו בתור היורה.
הוא קרוי על שם קרבתו לעיר אורקו או "ווארה" (Wū'ěrhé) שבשינג'יאנג בסין, בהם התגלה ב-1973. המאובנים כללו 3 ממצאים מאותו המין.
ממצאים נוספים של הדינוזאור התגלו במונגוליה ב-1993, בהם נמצא שלד כמעט שלם שלו.
בעבר סברו שהיה מין של סטגוזאורוס.
פאול העריך שהווארוזאורוס מהמין Wuerhosaurus homheni הגיע לאורך 7 מטרים ולמשקל 4 טונות.
המין Wuerhosaurus ordosensis היה קטן יותר, באורך 5 מטרים ומשקל 1.5 טונות.
הוא היה בעל לוחיות לאורך גבו שהיו נמוכות יותר ממינים אחרים במשפחה אך בעל דוקרנים ארוכים בזנבו.
הצוואר היה ארוך יחסית ואולי עזר לדינוזאור לאכול מענפי שיחים ועצים נמוכים.
וואקלאו (שם מדעי: Wakaleo; מילולית מאבוריג'ינית: "אריה קטן") הוא סוג של כיסאי טורף נכחד, אשר השתייך למשפחת אריות כיס שבסדרת הקנגוראים.
יונק זה היה קרובו הקטן והמוקדם של אריה הכיס - גדול היונקים הטורפים האוסטרלים.
הוא הוגדר ב-1974 בידי החוקרים ויליאם א.
קלמנס ומייקל פלין (Michael Plane) ונכללו בו 5 מינים.
הוא התגלה בשטחי הטריטוריה הצפונית ואוסטרליה הדרומית, באוסטרליה וחי בתקופת המיוקן שלפני 16 עד 10 מיליון שנה.
הוואקלאו היה טורף בינוני בגובה 40 סנטימטרים ובמשקל של 30 עד 56 קילוגרם שדמה במראהו לאריה הכיס והיה בעל קשר רחוק לוומבטיים.
מבנה שיניו גם מזכיר שיניים של וומבט ואף על פי שהיה מיועד לחיתוך ושיסוע טרף כשהשיניים הטוחנות שלו היו בעלות כתרים גבוהים וכמה מהמלתעות היו חסרות.
הגולגולת הייתה מעט יותר ארוכה מזו של אריה הכיס, אך דמתה לו מאוד.
יונק זה היה בעל עוצמת נשיכה גבוהה בכוח של 139 ניוטון, כך שהגיע לעוצמת נשיכה של זאב מצוי, ולא לעוצמה חזקה כמו של אריה הכיס.
עם זאת הוא היה יכול עדיין להרוג איתה בעלי חיים שהיו גדולים ממנו.
ככל הנראה הוא חי ביערות וערבות ברחבי אוסטרליה שם אולי ניזון מקנגורים קטנים וכיסאים נוספים וכן מיצורים קטנים יותר.
אולי הוא ניזון גם מפגרים.
הוא נכחד עם סוף המיוקן והוחלף בקרובו הגדול, אריה הכיס.
וואנג דונג-היוק (בקוריאנית: 황동혁; נולד בשנת 1971) הוא במאי ותסריטאי דרום קוריאני, הידוע בשל יצירת הסדרה "משחק הדיונון".
וואנג דונג-היוק נולד וגדל בסיאול, דרום קוריאה.
לאחר סיום לימודי תואר ראשון בתקשורת באוניברסיטה הלאומית בסיאול, כתב וביים סרטים קצרים רבים המתארים בפסימיות רבה את חיי האדם.
לאחר שעבר ללוס אנג'לס ללמוד תואר שני בהפקת סרטים באוניברסיטת דרום קליפורניה, יצר שני סרטים קצרים "Heaven & Hell and Desperation" (2000).
סרט עבודת הגמר שלו נקרא "Miracle Mile" (2004), והוא מספר על נהגת מונית לא חוקית קוריאנית-אמריקאית הנמצאת בחיפוש אחר אחיה שאומץ על ידי אמריקאים לפני 20 שנה.
"Miracle Mile" הוקרן בלמעלה מ-40 פסטיבלי קולנוע בינלאומיים וזכה במספר פרסים, ביניהם פרס DGA לסרטי סטודנטים ופרס אמי לסטודנט.
הסרט העלילתי הראשון שיצר עסק בנושא האימוץ ונקרא My Father (2007).
הסרט מבוסס על סיפורו האמיתי של המאומץ הקוריאני-אמריקאי אהרון בייטס, והוא עוסק בחייל של צבא ארצות הברית המוצב בקוריאה שמופיע בטלוויזיה הלאומית כדי לחפש את הוריו, ומוצא את אביו לאחר שנרצח.
הסרט השני של הוואנג הפך לאחד הסיפורים הגדולים בקולנוע הקוריאני בשנת 2011 והוא מבוסס על רומן קוריאני שנכתב על ידי גונג ג'י-יאנג ומספר על אירועים אמיתיים שקרו בבית הספר גוואנגו עבור חירשים שבו סטודנטים צעירים טופלו באכזריות ועברו התעללות מינית על ידי המורים והמנהלים במקום.
הוואנג אמר כי הוא התלבט במשך כחודש אם לעשות את הסרט או לא, אך החליט לעשות זאת כי "יש לספר זאת".
הוואנג אמר, "חשבתי על שני דברים כשעשיתי את הסרט הזה.
ראשית, רציתי ליידע את העולם על התקרית המחרידה הזו.
שנית, רציתי לחשוף את הבעיות המבניות של החברה.
הנושאים המוצגים בסרט - אלימות מינית נגד ילדים, קשרים מושחתים בין משטרה למשפחות משפיעות ורשלנות של עובדי מדינה.
הסרט הפך ללהיט בדרום קוריאה, ומשך אליו 4.7 מיליון צופים.
בנוסף, עורר הסרט זעם ופרשנויות ציבוריות נרחבות, כך שהתיק נפתח מחדש ומחוקקים העבירו את "הצעת החוק דוגני" המבטלת את חוק ההתיישנות של פשעי מין נגד קטינים ונכים בדרום קוריאה.
הוואנג אמר, "התחלתי ליצור סרטים כי הייתי כל כך מתוסכל מכל הנושאים החברתיים הלא פתורים שראיתי.
אנחנו יכולים לראות דרך סרטים עד כמה אנו משתנים על ידי העולם.
אי אפשר לשנות את החברה רק עם סרט אחד, אבל אם מסתכלים על ההשפעה של יציאת הסרט הזה, אנחנו יכולים לחשוב על הסרט שיש לו כוח במונחים של השפעה חיובית על החברה".
הסרט הוא קומדיית דרמה משפחתית, מוזיקלית ורומנטית המתמקדת באשה בת 74 החוזרת לגיל 20. וואנג אמר במסיבת העיתונאים של הסרט "נראה שאני תמיד עושה סרטים חברתיים עם נושא עצוב, אבל במציאות, אני בן אדם כיף.
הפעם רציתי באמת לעשות שמח."
וואנג הגה את הרעיון למשחק דיונון המבוסס על מאבקים כלכליים שלו בתחילת חייו, כמו גם על הפער המעמדי בדרום קוריאה.
למרות שתסריטו הופיע לראשונה בשנת 2008, וואנג לא הצליח למצוא הפקה שתתמוך בתסריט עד שנטפליקס בסביבות 2019 מצאה עניין כחלק מהניסיון להרחיב את היצע התכנים הזרים שלהם.
הסדרה שוחררה ב-17 בספטמבר 2021. העונה הראשונה של "משחק הדיונון" הפכה תוך זמן קצר לעונה הנצפית ביותר של סדרת מקור בנטפליקס.
משחק הדיונון (סדרה מקורית של נטפליקס, 2021 - 2025) - יוצר, במאי, תסריט
אספנים (2020) - מפיק, תסריט מותאם
Truck Stop Diner (סרט קצר, 2005) - שחקן, אחיזה
אני אוהב אולטרה לוטו (סרט קצר, 2000) - צלם, עורך
גן עדן וגיהנום (סרט קצר) - במאי
תפיחת עשן (סרט קצר) - במאי, תסריט
החיים העצובים שלנו (סרט קצר) - במאי, תסריט
ווארט היא תוכנית מציאות תיעודית ישראלית העוסקת בעולם השידוכים בחברה החרדית.
במסגרת התוכנית, קבוצה של שדכנים ושדכניות משדכים בין רווקים ורווקות מהחברה החרדית והמגזר הדתי, על מנת להגיע לנישואים.
ב-30 בדצמבר 2025 פורסם ששתי העונות הראשונות יהיו זמינות לצפייה בנטפליקס ישראל, לאחר שנרכשו זכויות השידור של התוכנית.
התוכנית עוסקת בעולם השידוכים ב בדרך לחתונה.
במהלך התוכנית מתועדים תהליכי קבלת ההחלטות בתהליך השידוך והקווים המנחים בבחירת הפרטנר הזוגי.
את המשתתפים בתוכנית מלווים "מועצת השדכנים" בראשם של יקי רייסנר ושרה פכטר, שינסו להביא את המשתתפים בתוכנית לווארט, שמשמעותו אירוסים והחלטה על חתונה.
שם התוכנית נגזר מהמילה "ווארט", "מילה" ביידיש, שמשמעותה הוא "מילה".
שרה פכטר – שדכנית מלווה, ביתר עלית.
מירי וקסלר – שדכנית ראשית, בני ברק.
דסי מילר – שדכנית ראשית, לונדון.
אברהם אליס – שדכן, ביתר עילית.
חיה רבקה דייוויס – שדכנית, ביתר עילית.
מירי כהן – שדכנית, מודיעין עילית.
יעקב אהורינאן – שדכן, בני ברק.
שרה פכטר – שדכנית מלווה, מטולה
דסי מילר – שדכנית, לונדון.
רחלי יפרח – שדכנית, בני ברק.
יוסי בנבנשיתי – שדכן, נתיבות.
ד"ר ניצה קאליש – פסיכותרפיסטית ומטפלת זוגית.
תהליך ליהוק המשתתפים לתוכנית נמשך במשך יותר משנה, בשל הקושי של החברה החרדית להיחשף בטלוויזיה.
הפקת התוכנית פנתה למספר רבנים בשביל לקבל היתר להפקת התוכנית, על מנת לשכנע אנשים להשתתף בתוכנית.
ב-18 ביוני 2024 נפתחה ההרשמה לעונה השנייה של התוכנית.
ב-19 בספטמבר 2024 החלה הפקת העונה.
ב-9 בנובמבר 2025 נפתחה ההרשמה לעונה השלישית של התוכנית.
צוף ישראלי כתבה על התוכנית במעריב אונליין: ושיבחה את .
רן בוקר מאתר "ynet" ציין לטובה את החשיפה של הקהל החילוני אל החברה החרדית וכתב ש.
גיא לייבה מעיתון "ידיעות אחרונות" כתב על התוכנית שהיא , עם זאת טען ש.
דור סגל אלבוקרק מאתר "מעריב אונליין" כתב על התוכנית שהיא , אך הגדיר אותה בתור .
בן בירון בראודה מאתר "וואלה" טען שהבעיה של התוכנית היא ה, ודווקא ש.
האשמות על אמירות בלתי הולמות והטרדות מיניות נגד יעקב אהורינאן
שעות לפני עליית התוכנית, מרב סבר מעיתון "ישראל היום" חשפה מספר עדויות נגד יעקב אהורינאן, אחד משדכני התוכנית, על מקרים בהם שלח הודעות מטרידות ובלתי הולמות.
לפי העדויות, אהורינאן התנסח בבוטות בהתכתבויות עם נשים שחיפשו דרכו שידוך, ובין היתר העיר להן על מראה גופן, התחיל עם כמה מהן ואף חילק להן ציונים.
אחת העדויות התייחסה למקרה של הטרדה מינית בה אהורינאן ניסה לגעת ולנשק בכוח את אחת הנשים שנפגשה איתו.
אהורינאן טען מנגד שמדובר בנחלת העבר והוא התנצל בפני מי שהוא דיבר אליו לא יפה.
בעקבות הפרסום, שי גליק, מנכ"ל ארגון "בצלמו", פנה ל על מנת למנוע את שידור התוכנית עד לסיום בירור התלונות ובמידת הצורך לגנוז את התוכנית כולה.
יום לאחר הפרסום ושידור הפרק הראשון, ברשת 13 החליטו לערוך מחדש את התוכנית ולצמצם ככל האפשר את הופעתו של אהורינאן בתוכנית.
שירותם הצבאי של משתתפי התוכנית
עם עליית העונה השנייה, על רקע משבר גיוס החרדים לצה"ל, התעוררה סערה ברשתות החברתיות על התוכנית שמציגה צעירים חרדים העוסקים בשידוכים ובבניית חייהם.
הביקורת נסובה סביב העובדה שרוב המשתתפים הם חרדים בגיל גיוס שאינם משרתים בצבא, ולעיתים אף מנהלים עסקים ויוזמות עצמאיות במקביל, בזמן שבני גילם משאר האוכלוסייה משרתים שירות צבאי.
וואנגום-סונג (קוריאנית: 왕검성) הייתה עיר הבירה של גוג'וסון בין השנים 194 עד 108 לפני הספירה.
היא ידועה גם כוואנגהום-סונג (קוריאנית: 왕검성; 王險城).
תיאוריה אחת טוענת שהבירה הייתה סביב העיר המודרנית פיונגיאנג בהתבסס על הרישומים של הסאמגוק יוסה והסאמגוק יאגי.
כמה מקורות דרום קוריאנים טוענים שהוא ממוקם איפשהו סביב ליאודונג (סין הנוכחית).
וואנג צ'ואנפו (בסינית: 王传福; נולד ב-8 באפריל 1966) הוא כימאי, יזם מיליארדר סיני, ומייסד, יו"ר ומנכ"ל חברת BYD, שהיא אחת מהחברות המובילות בעולם בתחום ייצור סוללות, כלי רכב החשמליים וטכנולוגיות אנרגיה ירוקה.
וואנג נולד במחוז ווּוֵי שבפרובינציית אנחווי בסין למשפחה של חקלאים עניים.
במהלך לימודיו בתיכון, איבד את שני הוריו, ומאז נאלץ להסתמך על אחיו ואחותו הבוגרים שדאגו לו במהלך שנותיו כנער.
לאחר שסיים את לימודיו בתיכון, וואנג למד כימיה פיזיקלית של מתכות באוניברסיטת התעשייה של דרום-מרכז סין (כיום האוניברסיטה הדרום-מרכזית), שם סיים את לימודיו בשנת 1987. בהמשך השלים תואר שני במכון המחקר הכללי למתכות לא-ברזליות בבייג'ינג (כיום קבוצת GRINM) בשנת 1990.
לאחר לימודיו, וואנג עבד מספר שנים כחוקר בחסות הממשלה בתחום המתכות הלא-ברזליות.
בשנת 1995, בגיל 29, החליט לעזוב את המגזר הציבורי ולהקים את חברת BYD יחד עם בן דודו, לו שיאנגיאנג, באזור שנג'ן שבסין.
חברת BYD החלה כיצרנית סוללות למכשירים ניידים, והפכה במהרה ליצרנית הגדולה בעולם של סוללות לטלפונים ניידים.
ההצלחה המרשימה של החברה הביאה לעלייה חדה בשווי השוק שלה.
בשנת 2008, רכשה חברת ברקשייר האת'וויי של וורן באפט 225 מיליון מניות חדשות של BYD, מה שהוביל לעלייה פי חמישה בשווי החברה.
בשנת 2009, וואנג הוכתר כאיש העשיר ביותר בסין עם הון מוערך של 5.1 מיליארד דולר לפי דו"ח הורון.
עד שנת 2021, בעקבות עלייה חדה בשווי מניות BYD, עושרו של וואנג גדל ל-23.5 מיליארד דולר, מה שהפך אותו לאדם ה-14 בעושרו בסין על פי מגזין פורבס.
וואנג חבר במפלגה הקומוניסטית של סין.
האי ווארמוס הוא איון לא מיושב, השוכן כ-1.28 קילומטרים מהחוף המזרחי של ג'יבוטי, במפרץ טאג'ורה, על גבול מפרץ עדן.
האי שוכן סמוך לעיר ג'יבוטי, בירת המדינה.
צורת האי היא כעיגול שקוטרו 700 מטרים.
האי מוקף בשוניות אלמוגים, וממוקם בנתיב הגישה האווירי ל.
וודאם ערד היה קיסר אתיופיה בין השנים 1299–1314. הוא היה אחיו של הקיסר יאגבה ציון, ועלה לשלטון לאחר אחיינו.
ישנה רק מערכה צבאית אחת שנרשמה בתקופתו.
בשנה הראשונה למלכותו, השייח' אבו עבדאללה אסף חסידים רבים, והכריז ג'יהאד כנגד אתיופיה.
ערד שלח מספר שליחים לתוך המחנה של אבו עבדאללה, שהצליחו לשכנע את רוב צבאו לערוק.
בלי כוח-אדם מספיק, אבו עבדאללה הוכרח להסכים לאמנה עם הקיסר ונתן לאתיופיה אדמות הנמצאות בגבולה של שאווה וידועות בשם "עבדאללה".
בשנת 1306 הקיסר שלח משלחת של 30 שגרירים לאירופה על מנת לחפש את "מלך הספרדים" (ככל הנראה ממלכת קסטיליה וממלכת אראגון).
כנראה בגלל החדשות שהגיעו על ההצלחות של הנוצרים כנגד אל-אנדלוס בספרד, הקיסר שאף להקים ברית הגנה הדדית עם הספרדים כנגד האויבים המוסלמים.
לא ידוע אם השגרירים הגיעו ליעד שלהם, אך הם ביקרו ברומא והגיעו עד לאביניון.
בדרך חזרה לאתיופיה, הם עברו בג'נובה, ושם רואיינו על ידי הגאוגרף ג'ובאני דה כריגנו ("Giovanni da Carignano").
דיווחו של ג'ובאני על הראיונות אבד, אך סיכום של דוח זה נכתב על ידי ג'קומו פיליפו פוראסטי ("Giacomo Filippo Foresti") בסופלמנטום כרוניקרום (Supplementum Chronicarum), החיבור הראשון המזהה את ממלכתו של הכומר יוחנן עם האימפריה האתיופית.
ווג הוא מגזין אופנה ולייף סטייל חודשי אמריקני היוצא לאור ב-31 מהדורות מקומיות שונות ברחבי העולם על ידי חברת התקשורת האמריקנית קונדה נאסט .
נכון ל-2014, מחזור הפרסומים של ווג עומד על כ-1.25 מיליון עותקים.
המהדורה האמריקנית של ווג יוצאת לאור בעריכתה של קלואי מאל.
בתחילתו, המגזין פורסם במתכונת שבועית עד שזה השתנה שנים לאחר מכן.
המגזין הוצג לראשונה בניו יורק והתפתח גם לשאר המדינות בארצות הברית ולאחר מכן ביותר מ-26 מדינות בעולם למשל איטליה, צרפת, יפן, דובאי ואפילו בישראל משנות האלפיים.
מספר הקוראים במגזין באינטרנט או במגזין עצמו הוא כ-890 מיליון בכל העולם (נכון לשנת 2020).
ווג נוסד בשנת 1892 כמגזין שבועי על ידי ארתור טרנר ובחסות כריסטופר רייט.
הגיליון הראשון פורסם ב-17 בדצמבר של אותה שנה ונמכר במחיר של 10 סנט (השווים ל-2.63 דולר נכון ל-2015).
קהל היעד של המגזין היה האריסטוקרטיה הניו-יורקית החדשה והוא התמקד בעיקר באופנה.
בשנת 1905 נקנה על ידי קונדה נאסט, שהפך את ווג למגזין דו-שבועי והרחיב את פעילותו אל מחוץ לארצות הברית.
בתוך כך הוקמו מהדורות מקומיות של ווג בספרד ובאיטליה.
מהדורה מקומית של ווג בצרפת נוסדה בשנת 1920 והתקבלה היטב על ידי קהל היעד הצרפתי.
המהדורה המקומית של ווג באיטליה נוסדה בשנת 1964. עם הזמן הפך המגזין האיטלקי למשפיע ביותר בעולם האופנה, במידה רבה בזכות שערים פרובוקטיביים ואקטואליים.
בשנת 1973 הפך ווג למגזין חודשי, וביולי 1988 מונתה אנה וינטור לעורכת הראשית.
וינטור שאפה לעצב את ווג כמגזין צעיר יותר ונגיש יותר.
היא כיוונה את הפוקוס לרעיונות חדשים של אופנה הנגישים גם לקהל רחב יותר.
וינטור עצמה הפכה מזוהה מאוד עם המגזין ובמידה רבה השפיעה הרבה מדימויה האישי על הדימוי של ווג.
לעורכת הראשית של ווג אמריקה מונתה קלואי מאל .
מבקרת הספרות קרוליין וובר תיארה את ווג בגיליון דצמבר של הניו-יורק טיימס כ"מגזין האופנה המשפיע ביותר בעולם".
לפי ווג, המגזין מגיע ל-11 מיליון קוראים בארצות הברית ול-12.5 מיליון קוראים ברחבי העולם.
המגזין גם נחשב לחזק ולמשפיע בתעשיית האופנה, ובהתאמה נחשבת אנה וינטור, העורכת הראשית של המהדורה האמריקנית, לאחת הנשים החזקות והמשפיעות ביותר באופנה.
עם זאת, הן המגזין והן וינטור משכו ביקורת מכיוונים שונים.
בשנת 2003 פורסם רומן מפתח מאת לורן וייסברגר, עוזרת לשעבר של וינטור בווג בשם השטן לובשת פראדה, שתיאר את חייה של עובדת במגזין אופנה בדיוני בדמותו של ווג.
העורכת הראשית, המזכירה את וינטור, מתוארת על ידי וייסברגר כ"אישה ריקה, שטחית וממורמרת שיש לה טונות על טונות של בגדים מהממים ולא יותר מזה".
הספר עובד ב-2006 לסרט מצליח באותו השם שגם הועמד לפרס האקדמיה.
ב-2007 המגזין ספג ביקורת מקבוצת פעילים נגד עישון שהפגינו נגד הפרסומות לטבק במגזין.
הפעילים טענו ששלחו למשרדי המגזין למעלה מ-8,000 מכתבים במחאה.
בפברואר 2011 פורסמה בווג כתבה שנויה במחלוקת על אסמא אל-אסד, אשתו של הנשיא הסורי בשאר אל-אסד.
מספר עיתונאים ביקרו את ווג על הכתבה, וטענו שהיא מתעלמת מהנעשה בתחום זכויות האדם בסוריה.
לפי דיווחים, הממשלה הסורית שכרה את פירמת הלוביסטים האמריקנית בראון לויד ג'יימס על מנת לקדם את הכתבה.
באוגוסט 2018, על רקע קמפיין Me Too והמודעות הגוברת לפגיעות מיניות בתעשיית הבידור, הודיע המגזין כי לא יעשה יותר שימוש בתמונותיהן של דוגמניות מתחת לגיל 18. עם זאת, הגביל התחייבות זו לכתבות מטעם המערכת בלבד, ולא על התכנים השיווקיים.
ווּבֿוּזֵלָה או ווּווּזֵלָה (באנגלית ובאפריקאנס: vuvuzela; נקראת לעיתים לפטאטא - lepatata) או שופר האצטדיונים, הוא חצוצרת פלסטיק, באורך כ-65 עד 100 סנטימטר, המשמש את אוהדי הכדורגל בדרום אפריקה.
השימוש בווּבוּזֵלָה דורש יכולת נשיפה חזקה, והקול הבוקע נשמע כנהמת פילים.
מקור השם "ווּבוּזֵלָה" אינו ברור.
ההערכה הרווחת היא כי השם מגיע משבט הזולו ומשמיעה קול הדומה ל-"ווּ ווּ".
הערכה אחרת טוענת כי המקור הוא משופר קודו שנועד לדווח לילידי הכפרים על אספה מתוכננת.
בעברית לא נמצאה מילה מתאימה לוובוזלה, אך בפנייה לאקדמיה ללשון עברית, בה הועלו הצעות כמו "מרגיזולה" ו"אצטדיונלה", כתבה הבלשנית רחל סליג כי האקדמיה לא רואה צורך להתערב במונח חולף, אך ההצעה "תרוענית" יפה.
בשנות ה-90 של המאה הקודמת הפכה הוובוזלה לנפוצה מאוד בקרב אוהדי הכדורגל, והייתה עשויה מפח.
בשנת 2001 החלה חברה דרום אפריקאית לייצר את הוובוזלה בייצור המוני תוך שימוש בפלסטיק וכך גרמה לאלפי אוהדים לשאת עימם את הוובוזלה שלהם לכל מקום.
השימוש בוובוזלה במשחקי הכדורגל היה ועודנו שנוי במחלוקת.
גרסה נוספת לכלי זה הוא הקודוזלה שצורתה כצורת קרני קודו גמלוני.
בתחילת שנת 2009 דנה הוועדה המארגנת של משחקי גביע העולם בכדורגל 2010, פיפ"א, האם לאפשר את השימוש בוובוזלה על ידי האוהדים.
לחצם הבלתי מתפשר של נציגי המארחים הדרום אפריקאים גרם לכך שפיפ"א אישרה את השימוש בוובוזלה במשחקי גביע העולם בכדורגל וזאת למורת רוחם של שחקני ומאמני הנבחרות השונות.
זמן קצר לאחר פתיחת המשחקים נשמעו טענות קשות של השחקנים ושל הצופים, כולל צופי טלוויזיה - על הרעש הבלתי נסבל של הוובוזלות בכל המשחקים.
בשל כך, נאלצו הערוצים המשדרים להשתמש בעיבוד אותות קול על מנת להוריד את רעש הרקע אך לשמור על הסאונד של המגרש והשדרים.
לאחר סיום המונדיאל אסרה פיב"א על השימוש בוובוזלות באליפות העולם בכדורסל 2010 ועם פתיחת עונת 2010/11 הודיעה גם אופ"א על איסור הכנסת וובוזלות למגרשי הכדורגל באירופה.
וואשו (באנגלית Washoe, ספטמבר 1965 – 30 באוקטובר 2007) הייתה השימפנזה הראשונה שתקשרה באמצעות שפת הסימנים, כחלק מניסוי בנושא רכישת שפה אצל בעלי חיים.
וואשו נולדה במערב אפריקה ב-1965, וניצודה על ידי חיל האוויר האמריקאי למטרת ניסויים בתוכנית החלל.
היא נקראה "וואשו" על שם מחוז וואשו שבנבדה, המקום שבו גודלה ובו למדה את שפת הסימנים.
בשנת 1967 החלו אלן וביאטריס גרדנר בפרויקט של לימוד שפת הסימנים לוואשו באוניברסיטת נבדה.
ניסיונות קודמים ללמד שימפנזים לחקות שפה אנושית קולית נכשלו.
בני הזוג גרדנר האמינו שניסיונות אלו היו פגומים משום שהשימפנזים אינם מצוידים ביכולת הפיזית להפקת הצלילים לחיקוי שפה אנושית.
הפתרון שלהם היה לאפשר לקופים לתקשר באמצעות מחוות גופניות.
במהלך חייה למדה וואשו כ-350 מילים בשפת הסימנים האמריקאית.
מאז 1980 חייתה וואשו באוניברסיטת מרכז וושינגטון וב-30 באוקטובר 2007 נפטרה וואשו בגיל 42.
וודאפון היא חברה רב לאומית בריטית המספקת שירותי תקשורת.
המטה העולמי שלה נמצאים בניוברי, ברקשייר, אנגליה.
וודאפון היא בין ספקיות התקשורת הסלולרית הגדולות בעולם.
החברה מפעילה רשתות סלולריות ב-15 מדינות ושותפה ברשתות הפועלות במעל ל-40 מדינות נוספות.
חטיבת ה-Vodafone Global Enterprise שלה מספקת שירותי תקשורת וטכנולוגיית מידע ללקוחות עסקיים ב-150 מדינות.
מניות החברה רשומות למסחר בבורסה לניירות ערך בלונדון, והן כלולות במדד FTSE 100. כמו כן, לחברה רישום משני בבורסת הנאסד"ק.
השם וודאפון (Vodafone) מקורו בשילוב המילים באנגלית: voice data fone (קול מידע טלפון), שם שנבחר על ידי החברה "כדי לשקף את הספקת שירותי המידע והקול בתקשורת הסלולרית".
בשנת 1980, ארנסט הריסון, אז יו"ר Racal Electronics Plc - יצרנית מכשירי הרדיו הצבאיים הגדולה ביותר בבריטניה - ניהל משא ומתן עם לורד ויינשטוק מחברת ג'נרל אלקטריק (GEC) בבריטניה, שאפשרה ל-Racal גישה לחלק מטכנולוגיית הרדיו לשדה הקרב של GEC.
הריסון הורה לראש חטיבת הרדיו הצבאי של Racal, ג'רי וונט, לבחון את השימוש בטכנולוגיה זו למטרות אזרחיות.
וונט ביקר במפעל רדיו נייד המנוהל על ידי החברה האמריקאית ג'נרל אלקטריק (שאינה קשורה ל-GEC בבריטניה) בווירג'יניה, באותה שנה.
בשנת 1981 הוקמה לצורך כל חברת הבת Racal Strategic Radio Ltd.
יאן סטנבק, ראש תאגיד שוודי צומח, הקים חברה אמריקאית, Millicom Inc, ופנה לג'רי וונט ביולי 1982 בבקשה להגיש הצעה משותפת לרישיון הרדיו הסלולרי השני של בריטניה, שעמד אז למכרז.
השניים הגיעו להסכם להקים חברה חדשה, Racal-Millicom Ltd, שבדצמבר 1982 הוענק לה רישיון להקמת רשת הטלפונים הסלולריים השנייה בבריטניה.
לדברי מזכיר המדינה לעסקים ומסחר בבריטניה, "ההצעה שהוגשה על ידי Racal-Millicom Ltd...
סיפקה את הסיכוי הטוב ביותר לכיסוי ארצי מוקדם באמצעות רדיו סלולרי".
האדם הראשון שאינו עובד וודאפון שביצע שיחת טלפון סלולרית בבריטניה היה הקומיקאי ארני וייז, ב-1 בינואר 1985. וודאפון הקדימה בשבוע את מתחרתה בריטיש טלקום, שקיבלה רישיון להקמת רשת טלפונים הסלולריים לפניה אך התעכבה בפריסתה.
ב-26 באוקטובר 1988, Racal Telecom, שהייתה אז בשליטת Racal Electronics, ביצעה הנפקה ראשונה לציבור של מניות בבורסה לניירות ערך בלונדון, ש-20% ממניותיה נרשמו למסחר.
ההנפקה המוצלחת הובילה למצב שבו אחזקתה של Racal ב-Racal Telecom Plc הייתה שווה יותר מכל Racal Electronics.
תחת לחץ שוק המניות לממש ערך מלא לבעלי המניות, בוצע ספין אוף בשנת 1991, כאשר Racal Telecom פוצלה מ-Racal Electronics, בשם חדש וודאפון גרופ.
ב-3 בדצמבר 1992, נשלחה המסר הודעת ה-SMS הראשונה בעולם ברשת של וודאפון, והתקבלה על ידי עובד החברה, ריצ'רד ג'רוויס, במסיבת חג המולד שבה נוכח באותו זמן.
מדובר היה בהודעה בת 14 אותיות, שבה נכתב פשוט: "חג מולד שמח" (Merry Christmas).
הפיכתה לחברת הסלולר הגדולה בעולם
במהלך שנות ה-90 של המאה ה-20 הפכה לחברת הסלולר הגדולה בבריטניה והיא החלה בהתרחבות בין-לאומית.
בתחילת 1999, בשיא בועת הדוט-קום, התמזגה וודאפון עם חברת איירטאץ' (AirTouch) האמריקאית, אותה רכשה תמורת 54 מיליארד דולר; מהלך שיצר את חברת הסלולר הגדולה בעולם אז, עם 25 מיליון מנויים.
מיד אחר כך החלה במשא ומתן למיזוג הפעילות בארצות הברית עם רשת הטלפונים הסלולריים של חברת בל אטלנטיק (Bell Atlantic).
החברות הקימו את חברת Verizon Wireless, שתופעלה על ידי Bell Atlantic, שהחזיקה ב-55% מהחברה ואילו וודאפון החזיקה 45%.
שווי העסקה הוערך בכ-70 מיליארד דולר ויצר את ספקית הסלולר הגדולה בארצות הברית עם 23 מיליון לקוחות.